ກອງປະຊຸມເຈົ້າໜ້າທີ່ອາວຸໂສປ້ອງກັນປະເທດອາຊຽນ-ບວກ (ADSOM-Plus) ໄດ້ ຈັດຂື້ນຢ່າງເປັນທາງການໃນ ຕອນເຊົ້າວັນທີ 24 ເມສາ 2016 ນີ້ຢູ່ທີ່ໂຮງແຮມລາວ ພລາຊາ ນະຄອນຫລວງວຽງ ຈັນ ໂດຍການເປັນປະທານຂອງ ທ່ານ ພົນຕີ ອ່ອນສີ ແສນສຸກ ຫົວ ໜ້າຫ້ອງວ່າການກະຊວງປ້ອງ ກັນປະເທດ, ຫົວໜ້າເຈົ້າໜ້າທີ່ ອາວຸໂສປ້ອງກັນປະເທດອາ ຊຽນຂອງ ສປປ ລາວ, ມີບັນດາ ຫົວໜ້າເຈົ້າໜ້າທີ່ອາວຸໂສຈາກ 10 ປະເທດອາຊຽນ-ບວກຈາກ 8 ປະເທດເຂົ້າຮ່ວມ
ໃນນັ້ນມີປະ ເທດ ຢີ່ປຸ່ນ, ສ.ລັດເຊຍ, ນິວຊີ ແລນ, ອົດສະຕາລີ, ສ.ເກົາຫຼີ, ສ.ອາເມລິກາ, ສ.ປ ຈີນ ແລະ ສ.ອິນເດຍ.
ທ່ານ ພົນຕີ ອ່ອນສີ ແສນສຸກ ຫົວໜ້າຫ້ອງວ່າການກະຊວງ ປ້ອງກັນປະເທດ, ຫົວໜ້າເຈົ້າ ໜ້າທີ່ອາວຸໂສປ້ອງກັນປະເທດ ອາຊຽນຂອງ ສປປ ລາວ ໄດ້ ກ່າວວ່າ: ກອງປະຊຸມໃນຄັ້ງນີ້ ແມ່ນໄດ້ຕົກລົງຫຼາຍບັນຫາທີ່ ເປັນພື້ນຖານທີ່ສໍາຄັນໃຫ້ແກ່ ການພົວພັນຮ່ວມມືວຽກງານ ປ້ອງກັນຊາດ ແລະ ຄວາມໝັ້ນ ຄົງຂອງປະຊາຄົມອາຊຽນໃນ ຕໍ່ໜ້າເພື່ອປະກອບສ່ວນເຂົ້າໃນ ການຈັດຕັ້ງຜັນຂະຫຍາຍການ ສ້າງຕັ້ງປະຊາຄົມອາຊຽນ ໂດຍ ສະເພາະແມ່ນວິໄສທັດຂອງອາ ຊຽນແຕ່ນີ້ຈົນເຖິງປີ 2025.
ກອງປະຊຸມຍັງໄດ້ປຶກສາຫາ ລື, ພິຈາລະນາ ແລະ ເປັນເອກະ ສັນໃນຫລາຍບັນຫາທີ່ສໍາຄັນ ໂດຍສະເພາະແມ່ນການລາຍ ງານຄວາມຄືບໜ້າຂອງ 6 ຂົງ ເຂດວຽກງານການຮ່ວມມືໃນ ໄລຍະ 1 ປີທີ່ຜ່ານມາ ແລະ ພິ ຈາລະນາການເປັນປະທານ ຮ່ວມໃນຮອບວຽນທີ 3. ກົນໄກ ການຮ່ວມມືດັ່ງກ່າວແມ່ນມີ ຄວາມສຳຄັນໃນການສົ່ງເສີມ ມິດຕະພາບ, ຄວາມໄວ້ເນື້ອເຊື່ອ ໃຈ ເຊິ່ງກັນ ແລະ ກັນ ພ້ອມທັງ ເປັນການສ້າງຂີດຄວາມສາ ມາດຂອງປະເທດສະມາຊິກອາ ຊຽນ ແລະ ອາຊຽນ-ບວກ ເຊິ່ງ ມັນສອດຄ່ອງກັບເອກະສານວິ ໄສທັດຂອງປະຊາຄົມອາຊຽນ 2025 ທີ່ໄດ້ຮັບຮອງເອົາ ທີ່ນະ ຄອນ ຫຼວງກົວລາລຳເປີ ປະເທດ ມາເລເຊຍ ປີ 2015 ທີ່ຜ່ານມາ. ພ້ອມທັງໄດ້ລາຍງານຜົນຂອງ ກອງປະຊຸມໜ່ວຍງານວິຊາການ ເຈົ້າໜ້າທີ່ອາວຸໂສປ້ອງກັນປະ ເທດອາຊຽນ-ບວກ (ADSOM- Plus WG), ການແລກ ປ່ຽນສະພາບວຽກງານປ້ອງກັນ ຊາດ ແລະ ຄວາມໝັ້ນຄົງໃນ ພາກພື້ນ ແລະ ສາກົນ, ການ ລາຍງານຄວາມຄືບໜ້າກ່ຽວ ກັບໜ່ວຍງານຜູ່ຊ່ຽວຊານດ້ານ ການຊ່ວຍເຫຼືອມະນຸດສະທຳ ແລະ ບັນເທົາທຸກໄພພິບັດໃນ ຂອບກອງປະຊຸມລັດຖະມົນຕີ ປ້ອງກັນປະເທດອາຊຽນ-ບວກ (ADMM-Plus) ເຊັ່ນ: ໜ່ວຍ ງານຜູ່ຊ່ຽວຊານດ້ານການຊ່ວຍ ເຫຼືອມະນຸດສະທຳ ແລະ ບັນເທົາ ທຸກໄພພິບັດ (HADR): Laos- Japan, ໜ່ວຍງານຜູ່ຊ່ຽວຊານ ດ້ານການແພດທາງທະຫານ (MM) Thailand-Russia,
ໜ່ວຍງານຜູ່ຊ່ຽວຊານດ້ານ ຄວາມໝັ້ນຄົງທາງທະເລ (MS)
Brunei-New Zealand, ໜ່ວຍງານຜູ່ຊ່ຽວຊານດ້ານຕໍ່ ຕ້ານການກໍ່ການຮ້າຍ (CT) Singapore-Australia, ໜ່ວຍ ງານຜູ່ຊ່ຽວຊານດ້ານການຮັກ ສາສັນຕິພາບສາກົນ (PKO) Cambodia-Republic of Korea, ໜ່ວຍງານຜູ່ຊ່ຽວຊານ ດ້ານການເກັບກູ້ລະເບີດເພື່ອມະ ນຸດສະທຳ (HMA) Viet Nam-India. ພ້ອມກັນນັ້ນກໍ່ ຍັງໄດ້ມີການພິຈາລະນາການ ເປັນປະທານຮ່ວມໜ່ວຍງານ ຜູ້ຊ່ຽວຊານໃນຂອບກອງປະ ຊຸມລັດຖະມົນຕີປ້ອງກັນປະເທດ ອາຊຽນ-ບວກ ADMM-Plus
ແລະ ໄດ້ມີການສະເໜີສ້າງຕັ້ງ ໜ່ວຍງານຜູ້ຊ່ຽວຊານດ້ານ ຄວາມໝັ້ນຄົງທາງອິນເຕີເນັດ ໃນຂອບກອງປະຊຸມລັດຖະມົນ ຕີປ້ອງກັນປະເທດອາຊຽນ-ບວກ ADMM-Plus ແລະ ບັນ ຫາອື່ນໆທີ່ສໍາຄັນ ທີ່ຈະໄດ້ນໍາສະ ເໜີຕໍ່ກອງປະຊຸມລັດຖະມົນຕີ ປ້ອງກັນປະເທດອາຊຽນ ADMM ເພື່ອຮັບຮອງເອົາ.
ກອງປະຊຸມໃນຊຸດນີ້ ແມ່ນໄດ້ ດຳເນີນມາແຕ່ວັນທີ 22 ເມສາ ເຊິ່ງໄດ້ຄົ້ນຄວ້າປືກສາຫາລືແກ້ ໄຂບັນຫາຕ່າງໆທີ່ຍັງຄົງຄ້າງ ມາແຕ່ກອງປະຊຸມໜ່ວຍງານວິ ຊາການເຈົ້າໜ້າທີ່ອາວຸໂສປ້ອງ ກັນປະເທດຄັ້ງທີ 1 ທີ່ຈັດຂື້ນຢູ່ ແຂວງຫລວງພະບາງ ຜ່ານມາ ເຊິ່ງເປັນກອງປະຊຸມທີ່ສຳຄັນ ເພື່ອກະກຽມເນື້ອໃນດ້ານຕ່າງໆ ໃຫ້ແກ່ກອງປະຊຸມເຈົ້າໜ້າທີ່ອາ ວຸໂສປ້ອງກັນປະເທດອາຊຽນ ແລະ ກອງປະຊຸມເຈົ້າໜ້າທີ່ອາ ວຸໂສປ້ອງກັນປະເທດອາຊຽນ-ບວກ, ພິຈາລະນາ ແລະ ຮັບ ຮອງເອົາຫລັກການພຶ້ນຖານ ຂອງໂຄງການຕິດຕໍ່ສື່ສານໂດຍ ກົງ ໄລຍະທີ 1, ລາຍງານຜົນ ຂອງກອງປະຊຸມປະຈໍາປີຂອງ ເຄື່ອຂ່າຍສະຖາບັນປ້ອງກັນ ຊາດ ແລະ ຄວາມໝັ້ນຄົງອາ ຊຽນຄັ້ງທີ 9, ພິຈາລະນາບົດ ແນວຄວາມຄິດໃນການສ້າງ ຕັ້ງໜ່ວຍງານຜູ່ຊ່ຽວຊານດ້ານ ຄວາມໝັ້ນຄົງທາງອິນເຕີເນັດ ໃນຂອບກອງປະຊຸມລັດຖະມົນ ຕີປ້ອງກັນປະເທດອາຊຽນ-ບວກ ADMM-Plus (ຟີລິບ ປິນ), ການສະຫຼອງວັນຄົບຮອບ 10 ປີ ແຫ່ງການສ້າງຕັ້ງກອງ ປະຊຸມລັດຖະມົນຕີປ້ອງກັນປະ ເທດອາຊຽນ ADMM, ການ ປຶກສາຫາລືກ່ຽວກັບຮ່າງເອກະ ສານວ່າດ້ວຍຫລັກການພື້ນຖານ ໃນການຮ່ວມມືວຽກງານປ້ອງ ກັນຊາດ ແລະ ຄວາມໝັ້ນຄົງ ອາຊຽນ (ສິງກະໂປ), ການກະ ກຽມກອງປະຊຸມລັດຖະມົນຕີ ປ້ອງກັນປະເທດອາຊຽນຄັ້ງທີ 10 (10th ADMM), ການກະ ກຽມກອງປະຊຸມເຈົ້າໜ້າທີ່ອາວຸ ໂສປ້ອງກັນປະເທດອາຊຽນ-ບວກ (ADSOM-Plus) ແລະ ບັນຫາອື່ນໆ.
ທ່ານ ພົນຕີ ອ່ອນສີ ແສນສຸກ ຍັງໄດ້ກ່າວຕື່ມວ່າ: ຜົນສຳເລັດ ຂອງກອງປະຊຸມໃນຄັ້ງນີ້ແມ່ນ ມາຈາກການສະໜັບສະໜູນ ແລະ ການປະກອບສ່ວນຢ່າງຕັ້ງ ໜ້າຈາກບັນດາປະເທດອາຊຽນ ແລະ ອາຊຽນ-ບວກ ເຊິ່ງໄດ້ສະ ແດງໃຫ້ເຫັນເຖິງຄວາມສາມັກຄີ ແລະ ຄວາມເປັນຈິດໜຶ່ງໃຈດຽວ ເພື່ອຜົນປະໂຫຍດຂອງປະຊາ ຊົນ, ປະເທດຊາດ, ປະຊາຄົມ ຂອງພວກເຮົາ ແລະ ພວກເຮົາ ມີຄວາມເຊື່ອໝັ້ນວ່າພາຍໃຕ້ວິ ໄສທັດ“ຄວາມເປັນໜື່ງດຽວ ຂອງອາຊຽນ ເພື່ອການຕອບ ໂຕ້” ໄພພິບັດ ຈະຊ່ວຍໃຫ້ບັນດາ ປະເທດສະມາຊິກອາຊຽນຂອງ ພວກເຮົາຈະສາມາດເຮັດວຽກ ຮ່ວມກັນໄດ້ຢ່າງໃກ້ຊິດ ແລະ ຕອບໂຕ້ກັບບັນກຫາໄພພິບັດ ຕ່າງໆທີ່ອາດຈະເກີດຂື້ນໄດ້ຢ່າງ ມີປະສິດທິພາບ ແລະ ທັນເວລາ.